19-årig mand fra Holstebro-egnen fremstillet i grundlovsforhør og fængslet i fire uger.

Lokalpolitiet i Thisted har foretaget endnu en anholdelse i røverisagen fra Vestervig, hvor en ansat hos Min Købmand blev bagbundet, da han ville åbne butikken tidligt om morgenen den 28. september. Den anholdte er en 19-årig mand fra Holstebro-egnen, og han vil fredag formiddag blive fremstillet i et grundlovsforhør ved retten i Holstebro med krav om varetægtsfængsling - noget, dommeren valgte at efterkomme. Den 19-årige er foreløbig varetængtsfængslet indtil den 8. november. En 25-årig mand fra Skive-egnen er i forvejen sigtet i sagen. Han blev i onsdags varetægtsfængslet i fire uger, men nægter sig skyldig. Der var ifølge politiet flere gerningsmænd om røveriet, hvor udbyttet bestod af kontanter og cigaretter.